**SNØKUTPROLOG 45. GANG, MARS 2024**

Den gang Snorre Bråten, Snøkuts fader, skapte løpet med slik hell,

var det slettes ikke skilpadder han da brukte som modell.

Nei, han hadde en visjon, et løp for alle, kort og langt, for langsomme og sterke,

og etterpå så tenkte han med glede på det stolte mesterverket.

Han så dem alle komme, de unge og de gamle, voksne med de små, møte fram på Snøkut-tur,

når mørke, kalde kvelder lokker folket ut, så er den enkle grunn, det trenger vår natur.

Så Snorre strøk seg over issen og tenkte glad på det han hadde skapt,

for av og til var antallet som kom på 100 x 6 i løypene i Veldre, der ruta var blitt lagt.

Stort sett så går det oppover til toppen, så går det nedover, begge veger bratt,

som oftest er det mørke, vind og mange kuldegrader, og løypa den blir isete og glatt.

I gamledager var det ekstra mørkt for ingen hadde lys, Kaashagan var som stappe i en sekk,

vi brukte slitte joggesko, og skyggen framfor oss var vegviser’n, den mått’ ikke bli vekk!

Kom vi til en sving, glømte hvor vi var og havnet uti kratt og grøft fordi vi løp rett fram,

da var det viktig fort å komme seg på bena, sjøl om kropp og sjel var nesten lam.

* 0 -

Tida endre seg, det samme skjer med Snøkuten, kanskje tenke gamlefolka sitt,

n’Snorre og a,Oddbjørg merke seg en endring, men ser samtidig at det er bare litt.

I dag flyg vi med hodelykt og isen gnistre under pigg og treningsklær,

men n,Snorre og a,Oddbjørg synes det er helt i orden, og smile tel oss ifrå der dom er.

Det hende av og til at noen glir på trappa hjemme, så benet havner i en gips,

ektefellen må på møte sjøl om det er Snøkutkveld, så han må kle seg opp i dress og slips.

Så sitter begge der og gremmes, de ønsker seg til Veldre og et lunt og koselig mørke,

hun er bundet til en stol, han kommer kanskje hjem til ungesøl, og bruke hele kvelden på å tørke.

En måned etter er begge to på plass, mormor passer unger, for «det er da bare koselig småtteri»,

når så de kommer hjem, inspirert av fysisk velbehag, har alt gått veldig bra,

for på benken ligger fire tomme poser med søtsaker og godteri.

Så kommer disse dagene med stress og mas, da alt blir bare tull,

bilen trenger reparasjon, kloakken er tett og kontoen nærme seg mot null.

Bikkja åt opp middag’n vår og smatt ut bakdøra, i forsøk på å unngå skjenn

vi prøvde å fange dyret uti hagen, men tror du at vi lyktes med å innhent’a igjen?

Vi skulle vært på Snøkutkveld, i stedet ble det spissrotløp rundt rumpa på en halvvill setter,

så vi må sende teksmelding: «kan vi jogge Snøkut-turen dagen etter?»

* 0 -

Mange løp blir arrangert, de fleste er visst borte nå, det ble vel usle kår,

men Snøkutkarusellen overlever ennå, etter femogførti år.

Hvis denne gjengen, alle dekk som sitt her framfor meg i kveld,

møter fram att enda noen år, så blir det jubileum att om 5 sesonger tel.